Eduard Forsman

Eduard Forsman (31. juuli 1878 – 1. jaanuar 1933 Tallinn) oli baltisaksa päritolu Eesti ettevõtja.

Lõpetas 1894. aastal Tallinna Reaalkooli. 

Töötas algul Hoeppeneri pangas, seejärel Eestimaa Vastastikuse Krediidiühisuse kassapidajana. 1913. aastast oli ta Aasovi-Doni Kommertspanga Tallinna osakonna juhataja. 1916. aastast surmani oli Põhja Paberi- ja Puupapivabriku direktor. 

Lisaks oli ta 1920. aastast Eestimaa Tööstus- ja Kaubanduspanga ja 1921. aastast Scheeli panga juhatuse liige ning AS Eesti Paber ja AS Küttejõud juhatuse esimees.Eduard Forsman †. Päewaleht, 3. jaanuar 1933Dir. Forsman suri. Waba Maa, 3. jaanuar 1933

Aastatel 1922–1933 kuulus talle Tallinnas Roosikrantsi (tol ajal Suur-Roosikrantsi) 3 maja.Korporatsioon Sakala. Tallinna konvendihoone

Liikmesus
Aastatel 1925–1929 oli ta Kaubandus-Tööstuskoja suurtööstuse sektsiooni liige. Ta toetas Eestimaa tenniseklubi ja kuulus Greiffenhageni kliiniku kuratooriumi.

Tunnustus
Kaitseliidu Valgerist

Isiklikku
Tema isa oli Tallinnas kullassepp. 

Tema tütar oli Eesti esimene naisolümpiavõistleja, mäesuusataja Karin Peckert-Forsman.Eesti sportlased Ga-Pa's. Olümpiameeskonna treeningust ja Karin Peckart-Forsmanni esinemisest. Päevaleht, 10. veebruar 1936

Ta põdes hemofiiliat ja suri gripi tagajärjel. Ta maeti Kopli kalmistule.

Viited

Kategooria:Eesti ettevõtjad
Kategooria:Baltisakslased
Kategooria:Tallinna Reaalkooli vilistlased
Kategooria:Sündinud 1878
Kategooria:Surnud 1933
Kategooria:Kopli kalmistule maetud